Source: https://beta.e-justice.europa.eu/355/HU/maintenance_obligations?POLAND&action=printMS&init=true&member=1
Timestamp: 2019-12-09 23:48:13
Document Index: 19075251

Matched Legal Cases: ['bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Lengyel Köztársaságban a 4/2009/EK rendelet 27. cikkének (1) bekezdése értelmében hatáskörrel rendelkező bíróságok a polgári perrendtartásról szóló 1964. november 17-i törvény (Kodeks postępowania cywilnego) 11511. cikkének (1) bekezdése alapján a regionális bíróságok (sądy okręgowe).
A Lengyel Köztársaságban a 4/2009/EK rendelet 32. cikkének (2) bekezdése szerinti fellebbezések tárgyában hatáskörrel rendelkező bíróságok a fellebbviteli bíróságok (sądy apelacyjne) (a polgári perrendtartás 394. és azt követő cikkei, a törvény 11511. cikkével összefüggésben). A fellebbezést a fellebbviteli bírósághoz kell benyújtani a vitatott határozatot hozó regionális bíróság útján (a polgári perrendtartás 369. cikke, a 397. cikk (2) bekezdésével összefüggésben).
Lengyelországban a polgári perrendtartás 3981 – 39821. cikke értelmében a 4/2009/EK rendelet 33. cikke szerinti jogorvoslati lehetőség a megsemmisítés iránti kérelem (skarga kasacyjna). A hatáskörrel rendelkező bíróság a Legfelsőbb Bíróság (Sąd Najwyższy). A megsemmisítés iránti kérelmet a Legfelsőbb Bírósághoz kell benyújtani a vitatott határozatot hozó fellebbviteli bíróság (sąd apelacyjny) útján (a polgári perrendtartás 3985. cikkének (1) bekezdése, az 11511. cikk (3) bekezdésével összefüggésben).
A Legfelsőbb Bíróság elérhetősége:
Sąd Najwyższy (Legfelsőbb Bíróság)
Lengyelországban a polgári perrendtartás 11442. cikkének hatálya alá tartozó tartási kötelezettség tárgyában hozott ítélet megsemmisítése iránti eljárás a 4/2009/EK rendelet 19. cikkében említett eljárás. Az eljárást megindító kérelmet a vitatott határozatot hozó regionális bírósághoz kell benyújtani. Ennek megfelelően aszerint, hogy a vitatott tartási ítéletet mely bíróság hozta, a 4/2009/EK rendelet 19. cikkének (1) bekezdése szerinti hatáskörrel az alábbi bíróságok rendelkezhetnek:
a) járásbíróság (sąd rejonowy)
b) regionális bíróság (sąd okręgowy) (amennyiben ez a bíróság házasság felbontására vagy különválásra irányuló eljárásban, vagy megsemmisítés iránti eljárásban hozta a határozatot).
Lengyelországban a 4/2009/EK rendelet 49. cikkének (1) bekezdése értelmében kijelölt központi hatóság:
az Igazságügyi Minisztérium (Ministerstwo Sprawiedliwości)
Nemzetközi Együttműködési és Emberi Jogi Osztályának (Departament Współpracy Międzynarodowej i Praw Człowieka)
a tartásdíjtartozások nemzetközi behajtásával és a szülői felelősséget érintő ügyekben folytatott határokon átnyúló nyomozásokkal foglalkozó alosztálya (Wydział ds. Międzynarodowego Dochodzenia Alimentów oraz Transgranicznych Postępowań Dotyczących Odpowiedzialności Rodzicielskiej)
00-950 Varsó
Az e kérelmekkel kapcsolatos megkeresések továbbítására és megfelelő intézkedések megtételére hatáskörrel rendelkező központi hatóságként a regionális bíróságok (sądy okręgowe) kerültek kijelölésre.
A regionális bíróságok elérhetősége a 2. mellékletben (193 Kb) található.
A 4/2009/EK rendelet 21. cikkének (2) bekezdésében említett eljárás kezdeményezésére Lengyelországban a polgári perrendtartás 843. cikke (1) és (2) bekezdésének megfelelően a hatáskörrel rendelkező bíróság a már folyamatban lévő végrehajtás vonatkozásában tárgyi illetékességgel rendelkező járásbíróság (sąd rejonowy); ha még nem kezdeményeztek végrehajtást, ez a hatóság az általános hatásköri rendelkezések alapján tárgyi illetékességgel rendelkező járásbíróság (sąd rejonowy)
A 4/2009/EK rendelet 21. cikkének (3) bekezdése szerinti intézkedések kezdeményezésére Lengyelországban a polgári perrendtartás 758. cikkének megfelelően hatáskörrel rendelkező bíróság az a járásbíróság (sąd rejonowy), amelynek illetékességi területén a végrehajtást foganatosító bírósági végrehajtó működik.
A bíróságok elérhetőségének listája az alábbi linken található: http://bip.ms.gov.pl/pl/rejestry-i-ewidencje/lista-sadow-powszechnych/
A 4/2009/EK rendelet 20., 28. és 40. cikke szerinti dokumentumok fordítására Lengyelország csak a lengyel nyelvet fogadja el.
Lengyelországban a központi hatóságok által a 4/2009/EK rendelet 59. cikkének (3) bekezdése értelmében bármely egyéb kommunikáció céljából elfogadott nyelvek: a lengyel és az angol.